Йәмәғәт эшмәкәре Вәлиәхмәт Бәҙретдинов башҡорт балаларына туған телде уҡытыу мәсьәләһен күтәреп сыҡты. Силәбе башҡорттары ҡоролтайы рәйесе урынбаҫары Флүзә Ғайсина әйтеүенсә, Мейәстәге ҡайһы бер мәктәптәрҙең айырым кластарында уҡыусыларҙың 80 проценты — башҡорт. Мәсьәләне хәл итеүҙе хакимиәт башлығы үҙенең урынбаҫары Геннадий Васьковҡа йөкмәтте. Китапханаға килгәндә, башҡорт телен белгән кадрҙың юҡлығына һылтандылар, шулай ҙа дәғүәне иҫәпкә алдылар. Һәр хәлдә ике яҡтың да уртаҡ фекергә килеүе һөҙөмтәлелеккә өмөт уятты.